Gambang. Gambang — Indoneziya zarbli cholgʻu asbobi. U yogʻoch ("gambang kayu") yoki metall ("gambang gangza") plastinkalardan iborat boʻlib, yogʻoch asosga gorizontal holatda oʻrnatiladi, koʻpincha naqsh va oʻymakorlik bilan bezatilgan. Ovoz, uchlari tekis shaybasimon oʻralgan, ikkita yogʻoch tayoqning zarbalari orqali chiqariladi. Ularni bosh va koʻrsatkich barmogʻi oʻrtasida erkin ushlab turiladi, qolgan barmoqlar tovushni pasaytirish uchun ishlatiladi. Gambangning ovozi baland, oʻtkir, ayniqsa gambang gangzada. Gambang 5 bosqichli slendro ovozqatori yoki 7 bosqichli pelogga mos keladigan muayyan qatorga ega. Gambang gamelan orkestrining asosi boʻlib, uning qatori sozlanishiga bogʻliq. Gamelanda gambang odatda asosiy mavzuni ijro etadi va uni variatsion rivojlantirish uchun gender cholgʻu asbobiga oʻtkazadi.